องค์หริภา ทรงเจริญรอยตามเบื้องพระยุคลบาท ในหลวงร.9 
ทำนุบำรุงศาสนา-ศิลปวัฒนธรรมของชาติให้รุ่งเรืองสืบไป,โครงการบูรณะวัดธาราทิพย์ชัยประดิษฐ์ อ.แม่แตง จ.เชียงใหม่ เป็นโครงการหลักในพระดำริ ,พระเจ้าหลานเธอ พระองค์เจ้าสิริภาจุฑาภรณ์, ที่ทรงดำเนินการหลังจากสำเร็จการศึกษาปริญญาตรี จากคณะจิตรกรรมประติมากรรมและภาพพิมพ์ มหาวิทยาลัยศิลปากรเมื่อ 10 ปีที่แล้ว โดยตั้งพระทัยมั่นว่า ขอนำความรู้ที่ได้ศึกษามาปฏิบัติพระกรณียกิจ เจริญรอยตามเบื้องพระยุคลบาทพระบาท สมเด็จพระปรมินทรมหาภูมิพลอดุลยเดช เพื่อทำนุบำรุงพระพุทธศาสนาและศิลปวัฒนธรรมอันดีงามของชาติให้รุ่งเรืองสืบไป,ในการบูรณปฏิสังขรณ์เบื้องต้น, องค์หริภา, ตั้งพระทัยจะเขียนภาพจิตรกรรมฝาผนัง ซึ่งช่างพื้นเมืองเขียนค้างไว้ยังไม่เสร็จ เมื่อทรงสำรวจพบว่า อาคารของวิหารอยู่ในสภาพทรุดโทรม พื้นผนังไม่สามารถพยุงรักษาสภาพจิตรกรรมต่อไป จึงมีพระดำริให้บูรณะอาคารทั้งหมด แล้วจึงเขียนภาพจิตรกรรมฝาผนังใหม่ ซึ่งปัจจุบันการบูรณะอาคารเสร็จสิ้นแล้ว,เมื่อเร็วๆนี้ ,องค์หริภา, ได้เสด็จไปทรงประกอบพิธีบวงสรวงโครงการเขียนภาพจิตรกรรมฝาผนัง เพื่อถวายเป็นพระราชกุศลแด่พระบาท สมเด็จพระปรมินทรมหาภูมิพลอดุลยเดช และทรงบรรจุวัตถุมงคลในฐานพระพุทธปฏิมาสิริภานิรมิต ณ วิหารวัดธาราทิพย์ชัยประดิษฐ์ สำหรับการบรรจุวัตถุมงคลในฐานพระพุทธปฏิมาสิริภานิรมิต ทางกองทุนพระเจ้าหลานเธอ พระองค์เจ้า สิริภาจุฑาภรณ์ ได้ผลิตพระพิมพ์ 4 แบบ จำนวน 84,000 องค์ เพื่อสืบทอดคำสอนของพระพุทธองค์ 84,000 พระธรรมขันธ์ เป็นพระพุทธบูชาประดิษฐ์ในฐาน ,พระพุทธปฏิมาสิริภานิรมิต, โดยเปิดโอกาสให้ประชาชนร่วมสมทบทุนด้วย,แนวทางการบูรณะอาคาร ,องค์หริภา, มีพระประสงค์ให้รักษาสถาปัตยกรรมเดิมแบบล้านนาไทลื้อ ส่วนการเขียนภาพจิตรกรรมฝาผนังภายในวิหารทรงออกแบบใหม่หมด ให้เป็นงานสร้างสรรค์ศิลปะล้านนาไทยร่วมสมัย โดยมีเนื้อหาเกี่ยวกับรัชกาลที่ 9 และพุทธประวัติ โดยได้กราบบังคมทูลขอพระราชทานบทพระราชนิพนธ์เรื่อง ,พระมหาชนก, มาประดิษฐาน โดยเฉพาะเรื่องบุคคลเปรียบด้วยน้ำ 7 จำพวก (ซึ่งเป็นเรื่องราวที่ในหลวง รัชกาลที่ 9 ทรงสนพระราชหฤทัย แต่ยังมิได้ทรงพระราชนิพนธ์ไว้ในบทนี้) จึงบันดาลใจให้ ,องค์หริภา, ทรงนำมาสร้างสรรค์สืบทอดพระราชปณิธานสืบต่อไป ภาพจิตรกรรมฝาผนังภายในวิหาร จะแบ่งเป็น 4 ผนัง คือ ผนังด้านหลังพระประธาน เป็นเรื่องเกี่ยวกับอดีตพระพุทธเจ้าและไตรภูมิจักรวาล, ผนังด้านซ้ายมือและขวามือของพระประธาน เป็นเรื่องบุคคล เปรียบด้วยน้ำ 7 จำพวก, ผนังตรงข้ามพระประธานบันทึกพระปฐมบรมราชโองการ ,เราจะครองแผ่นดินโดยธรรม เพื่อประโยชน์สุขแห่งมหาชนชาวสยาม, ผู้สนใจร่วมทำบุญสอบถามที่สำนักงานกองทุนพระเจ้าหลานเธอ พระองค์เจ้าสิริภาจุฑาภรณ์ โทร. 08-0740-4411 และ 08-1811-2221.
โครงการบูรณะวัดธาราทิพย์ชัยประดิษฐ์ อ.แม่แตง จ.เชียงใหม่ เป็นโครงการหลักในพระดำริ พระเจ้าหลานเธอ พระองค์เจ้าสิริภาจุฑาภรณ์ ที่ทรงดำเนินการหลังจากสำเร็จการศึกษาปริญญาตรี จากคณะจิตรกรรมประติมากรรมและภาพพิมพ์ 
พระเจ้าหลานเธอ พระองค์เจ้าสิริภาจุฑาภรณ์,องค์หริภา,ภาพจิตรกรรมฝาผนัง,เจริญรอยตามเบื้องพระยุคลบาท,ในหลวงร.9,ข่าวรัชกาลที่9